ตอนแรกเลิกฉีดยาคุมกำเนิดมาได้สักพักและประจำเดือนก็มาปกติได้ประมาณ3เดือนเข้าเดือนที่4ประจำเดือนไม่มาตอนนี้ไม่มาได้ประมาณ3เดือนและค่ะหลังจากที่ประจำเดือนไม่มาก็เริ่มมีตกขาวที่เยอะกว่าปกติและมีกลิ่นคาวบางครั้งมีเหมือนเลือดติดออกมาหน่อยๆและชอบปวดท้องน้อยเหมือนว่าประจำเดือนจะมาแต่ก็ไม่มาอาการปวดจะเป็นๆหายๆค่ะแบบนี้หนูจะเป็นมะเร็งปากมดลูกหรือป่าวคาะ
สวัสดีค่ะ หากหลังจากหยุดฉีดยาคุมกำเนิด ประจำเดือนได้มาเป็นปกติแล้ว 3 เดือน ต่อมาประจำเดือนได้ขาดหายไป อาจเกิดจาก1. การตั้งครรภ์ หากมีเพศสัมพันธ์ ก็ย่อมมีโอกาสตั้งครรภ์ได้2. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือน้ำหนักเพิ่มขึ้นเร็ว หรือ มีการเจ็บป่วยไม่สบาย เป็นต้น แต่มักไม่ทำให้ประจำเดือนขาดหายไปนานถึง 3 เดือน3. โรอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ5. มีพังผืดเกิดขึ้นในมดลูก จากการเคยมีมดลูกอักเสบ หรือเคยแท้งแล้วได้รับการขูดมดลูกสำหรับอาการตกขาวที่มีปริมาณเยอะขึ้น มีกลิ่นเหม็น ปวดท้องน้อย อาจเกิดจากการติดเชื้อในช่องคลอด หรือมีมดลูกอักเสบ หรืออุ้งเชิงกรานอักเสบ ซึ่งอาจเป็นสาเหตุที่ทำให้ประจำเดือนไม่มาได้ด้วยส่วนอาการของมะเร็งปากมดลูกนั้น หากเป็นระยะลุกลามแล้ว มักมีอาการเลือดออกผิดปกติ เช่น เลือดออกกะปริดกะปรอย ตกขาวปนเลือด หรืออาจเป็นตกขาวคล้ายหนอง มีกลิ่นเหม็น มีเลือดออกขณะมีเพศสัมพันธ์ เป็นต้นแนะนำว่าควรไปพบสูติ-นรีแพทย์เพื่อหาสาเหตุที่ประจำเดือนไม่มา และการมีตกขาวที่ผิดปกติค่ะ ซึ่งแพทย์อาจทำการตรวจภายใน และจะได้ตรวจหามะเร็งปากมดลูกไปด้วยค่ะ